|  |
| --- |
| Številka: 007-469/2024/14 |
| Ljubljana, 4. 12. 2024 |
| EVA 2024-2330-0153 |
| GENERALNI SEKRETARIAT VLADE REPUBLIKE SLOVENIJEGp.gs@gov.si |
| ZADEVA: Uredba o dopolnitvah Uredbe o izvajanju intervencije izmenjava znanja in prenos informacij ter usposabljanje svetovalcev iz strateškega načrta skupne kmetijske politike 2023-2027 - predlog za obravnavo |
| 1. Predlog sklepov vlade: |
| Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17 in 163/22) je Vlada Republike Slovenije na …..…… seji dne ………... sprejela naslednjiSKLEP:Vlada Republike Slovenije je izdala Uredbo o dopolnitvah Uredbe o izvajanju intervencije izmenjava znanja in prenos informacij ter usposabljanje svetovalcev iz strateškega načrta skupne kmetijske politike 2023-2027, in jo pošlje v objavo v Uradni list Republike Slovenije. Barbara Kolenko Helbl  generalna sekretarka Priloga:- Predlog Uredbe o dopolnitvah Uredbe o izvajanju intervencije izmenjava znanja in prenos informacij ter usposabljanje svetovalcev iz strateškega načrta skupne kmetijske politike 2023-2027.Sklep prejmeta:* Ministrstvo za kmetijstvo, gozdarstvo in prehrano,
* Služba Vlade Republike Slovenije za zakonodajo.
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |
| **3.a Osebe, odgovorne za strokovno pripravo in usklajenost gradiva:** |
| – Maša Žagar, generalna direktorica Direktorata za kmetijstvo,– Andrej Hafner, vodja Sektorja za pravno sistemske zadeve v kmetijstvu,– mag. Andreja Komel, vodja Sektorja za strukturno politiko in razvoj podeželja. |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| / |
| 5. Kratek povzetek gradiva: |
| Uredba o izvajanju intervencije izmenjava znanja in prenos informacij ter usposabljanje svetovalcev iz strateškega načrta skupne kmetijske politike 2023-2027 podrobneje ureja namen in cilje podpore, upravičenca in udeleženca, pogoje za dodelitev podpore, merila za ocenjevanje vlog na javni razpis, obveznosti upravičenca iz odločbe o pravici do sredstev, zahtevek za izplačilo sredstev, javni razpis, finančne določbe, upravne sankcije. V Uredbi o dopolnitvah Uredbe o izvajanju intervencije izmenjava znanja in prenos informacij ter usposabljanje svetovalcev iz strateškega načrta skupne kmetijske politike 2023-2027 se pri obeh podintervencijah dodaja novo tematiko – psihosocialne vsebine, pri podintevenciji izmenjava znaj ter prenos informacij dodaja novega upravičenca do subvencionirane storitve – lastnika ali uporabnika gozdov, način povračila stroškov. V programskem obdobju programa razvoja podeželja (PRP 14-20) je na MKGP v okviru ukrepa M02 - Službe za svetovanje, službe za pomoč pri upravljanju kmetij in službe za zagotavljanje nadomeščanja na kmetijah objavilo javno naročilo s katerim se je izbiralo izvajalca usposabljanj na področju vsebin, ki prispevajo k odpornosti kmetijskega gospodarstva na nastale gospodarske razmere ter nudijo hitrejši odgovor kmetijskih gospodarstev na odpornost njihovih kmetij zaradi posledic pojava koronavirusa. Naknadno se je izkazalo, da so bila tovrstna usposabljanja na terenu potrebna ter dobro sprejeta med kmeti, zato se je na MKGP sprejela odločitev, da se tovrstna tematika vključi tudi v intervencijo Izmenjava znanja in prenos informacij ter usposabljanja svetovalcev. Ker se je strateški načrt skupne kmetijske politike 2023-2027 pripravljal preden smo na MKGP prejeli odziv s terena glede smiselnosti tovrstnih usposabljanj, le ta tematika ni bila vključena že ob samem programiranju intervencije.  |
| 6. Presoja posledic za: |
| a) | javnofinančna sredstva nad 40.000 EUR v tekočem in naslednjih treh letih | **DA** |
| b) | usklajenost slovenskega pravnega reda s pravnim redom Evropske unije | **NE** |
| c) | administrativne posledice | **NE** |
| č) | gospodarstvo, zlasti mala in srednja podjetja ter konkurenčnost podjetij | **NE** |
| d) | okolje, vključno s prostorskimi in varstvenimi vidiki | **NE** |
| e) | socialno področje | **NE** |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | **NE** |
| 7.a Predstavitev ocene finančnih posledic nad 40.000 EUR:(Samo če izberete DA pod točko 6.a.)Za celotno obdobje izvajanja za intervencije izmenjava znanja in prenos informacij ter usposabljanja svetovalcev iz strateškega načrta skupne kmetijske politike 2023–2027 je predvidenih skupaj 3.500.000 eurov javnih sredstev - Priloga 2 Uredbe o skupnih določbah za izvajanje intervencij razvoja podeželja, ki niso vezane na površino ali živali, iz strateškega načrta skupne kmetijske politike 2023–2027 za Republiko Slovenijo (Uradni list Republike Slovenije št. 77/23, 19/24 in 52/24). Delež sofinanciranja iz EKSRP je 33,90 %, iz nacionalnega proračuna pa 66,10 %. Upravičencu iz podintervencije izmenjava znanja in prenos informacij se sredstva izplača v enkratnem znesku po oddaji zahtevka za izplačila sredstev po dejansko opravljenih dejavnostih izmenjave znanj. Tako kmetijska gospodarstva niso prejemniki sredstev, temveč končni prejemniki storitev prenosa znanja in svetovanja izvedenih v okviru ukrepov prenosa znanja in svetovanja. Prejemniki sredstev so izvajalci dejavnosti izmenjave znanja in prenosa informacij. Sredstva za posamezno leto se zagotavljajo na proračunski postavki 221065 Skupni strateški načrt 2023-2027 – EKSRP – slovenska udeležba in proračunski postavki 221064 Skupni strateški načrt 2023-2027 – EKSRP – EU, kot je razvidno iz tabele »Ocena finančnih posledic« v nadaljevanju. Prikazani podatki so prevzeti iz projekta izmenjava znanja in informacij. V letu 2024 bo objavljen javni razpis za namen izvedbe usposabljanj namenjenih kmetom kot tudi svetovalcev dejavnim v kmetijski ali gozdarski panogi, izplačila v predvideni višini 250.000 eurov bodo izplačana v prvi polovici leta 2026. |

|  |
| --- |
| I. Ocena finančnih posledic, ki niso načrtovane v sprejetem proračunu |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| II. Finančne posledice za državni proračun |
| II.a Pravice porabe za izvedbo predlaganih rešitev so zagotovljene: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
| Ministrstvo za kmetijstvo, gozdarstvo in prehrano | 2330-24-0010Izmenjava znanja in informacij SN 23-27 MKGP  | 221064 - Skupni strateški načrt 2023-2027 - EKSRP - EU |  |  |
| Ministrstvo za kmetijstvo, gozdarstvo in prehrano | 2330-24-0010Izmenjava znanja in informacij SN 23-27 MKGP | 221065 - Skupni strateški načrt 2023-2027 - EKSRP - slovenska udeležba |  |  |
|  |  |  |  |  |
| SKUPAJ |  |  |
| II.b Manjkajoče pravice porabe bodo zagotovljene s prerazporeditvijo: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
| Ministrstvo za kmetijstvo, gozdarstvo in prehrano |  |  | 0 |  |
| Ministrstvo za kmetijstvo, gozdarstvo in prehrano |  |  | 0 |  |
| SKUPAJ | 0 |  |
| II.c Načrtovana nadomestitev zmanjšanih prihodkov in povečanih odhodkov proračuna: |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
|  |  |  |
| SKUPAJ |  |  |
| **OBRAZLOŽITEV:**1. **Ocena finančnih posledic, ki niso načrtovane v sprejetem proračunu**

V zvezi s predlaganim vladnim gradivom se navedejo predvidene spremembe (povečanje, zmanjšanje):* prihodkov državnega proračuna in občinskih proračunov,
* odhodkov državnega proračuna, ki niso načrtovani na ukrepih oziroma projektih sprejetih proračunov,
* obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.
1. **Finančne posledice za državni proračun**

Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:**II.a Pravice porabe za izvedbo predlaganih rešitev so zagotovljene:**Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:* proračunski uporabnik, ki bo financiral novi projekt oziroma ukrep,
* projekt oziroma ukrep, s katerim se bodo dosegli cilji vladnega gradiva, in
* proračunske postavke.

Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.**II.b Manjkajoče pravice porabe bodo zagotovljene s prerazporeditvijo:**Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.**II.c Načrtovana nadomestitev zmanjšanih prihodkov in povečanih odhodkov proračuna:**Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. |
| **7.b Predstavitev ocene finančnih posledic pod 40.000 EUR:**(Samo če izberete NE pod točko 6.a.)**Kratka obrazložitev** |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | **NE** |
| Gradivo (predpis) je bilo poslano v mnenje: * Skupnosti občin Slovenije SOS: DA/**NE**
* Združenju občin Slovenije ZOS: DA/**NE**
* Združenju mestnih občin Slovenije ZMOS: DA/**NE**

Predlogi in pripombe združenj so bili upoštevani:* v celoti,
* večinoma,
* delno,
* niso bili upoštevani.

Bistveni predlogi in pripombe, ki niso bili upoštevani. |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | **DA** |
| (Če je odgovor NE, navedite, zakaj ni bilo objavljeno.) |
| (Če je odgovor DA, navedite:Datum objave: V razpravo so bili vključeni: * nevladne organizacije,
* predstavniki zainteresirane javnosti.

Mnenja, predlogi in pripombe z navedbo predlagateljev (imen in priimkov fizičnih oseb, ki niso poslovni subjekti, ne navajajte):Upoštevani so bili:* večinoma.

Bistvena mnenja, predlogi in pripombe, ki niso bili upoštevani, ter razlogi za neupoštevanje: |
| **10. Pri pripravi gradiva so bile upoštevane zahteve iz Resolucije o normativni dejavnosti:** | DA |
| **11. Gradivo je uvrščeno v delovni program vlade:** | NE |
|  Mateja Čalušić ministrica   |

**PREDLOG**

**EVA (2024-2330-0153)**

Na podlagi 10. in 11.a člena Zakona o kmetijstvu (Uradni list RS, št. 45/08, 57/12, 90/12 – ZdZPVHVVR, 26/14, 32/15, 27/17, 22/18, 86/21 – odl. US, 123/21, 44/22, 130/22 – ZPOmK-2, 18/23 in 78/23) Vlada Republike Slovenije izdaja

**UREDBO**

**o dopolnitvah Uredbe o izvajanju intervencije izmenjava znanja in prenos informacij ter usposabljanje svetovalcev iz strateškega načrta skupne kmetijske politike 2023–2027**

1. člen

V Uredbi o izvajanju intervencije izmenjava znanja in prenos informacij ter usposabljanje svetovalcev iz strateškega načrta skupne kmetijske politike 2023–2027 (Uradni list RS, št. 57/24) se v 4. členu v tretjem odstavku na koncu 6. točke pika nadomesti s podpičjem in doda nova 7. točka, ki se glasi:

»7. usposabljanja s področja psihosocialnih vsebin.«.

2. člen

V 6. členu se v prvem odstavku na koncu 5. točke pika nadomesti s podpičjem in doda nova 6. točka, ki se glasi:

»6. fizična oseba, ki je lastnik ali uporabnik gozda.«.

V drugem odstavku se v napovednem stavku za besedilom »3.« doda besedilo »in 6.«.

V sedmem odstavku se za besedilom »leta 2027« doda besedilo »ali so lastniki oziroma uporabniki gozdov.«.

3. člen

V 9. členu se za drugim odstavkom doda nov tretji odstavek, ki se glasi:

»(3) Ne glede na prvi in drugi odstavek tega člena se za usposabljanja iz 7. točke tretjega odstavka 4. člena te uredbe dodeli podpora kot strošek na enoto in znaša 60 eurov na osebo na usposabljanje.«.

Dosedanji tretji in četrti odstavek postaneta četrti in peti odstavek.

4. člen

V 10. členu se v prvem odstavku za tretjo alinejo pika nadomesti s podpičjem in doda nova četrta alineja, ki se glasi:

»– priložiti pooblastilo odgovorne osebe o udeležbi na usposabljanjih, če se usposabljanj udeleži oseba, ki je zaposlena pri fizični ali pravni osebi iz 2., 3. in 4. točke prvega odstavka 6. člena te uredbe.«.

5. člen

V 11. členu se v drugem odstavku na koncu 9. točke pika nadomesti s podpičjem in doda nova 10. točka, ki se glasi:

»10. področje psihosocialnih vsebin.«.

6. člen

V 14. členu se v četrtem odstavku za besedilom »ki ureja kmetijstvo,« doda besedilo »ali javne gozdarske službe iz zakona, ki ureja gozdarstvo,«.

7. člen

V 16. členu se v drugem odstavku za besedo »tujino« doda besedilo »ali napotitev na usposabljanja na območju Republike Slovenije iz 10. točke drugega odstavka 11. člena te uredbe.«.

8. člen

V 17. členu se za prvim odstavkom doda nov drugi odstavek, ki se glasi:

»(2) Ne glede na prvi odstavek 16. člena te uredbe so upravičeni stroški za usposabljanja iz 10. točke drugega odstavka 11. člena te uredbe na območju Republike Slovenije stroški kotizacij, prijavnin ali drugih primerljivih stroškov, ki nastanejo neposredno z udeležbo na usposabljanjih.«.

Dosedanji drugi odstavek postane tretji odstavek.

KONČNA DOLOČBA

9. člen

(začetek veljavnosti)

Ta uredba začne veljati naslednji dan po objavi v Uradnem listu Republike Slovenije.

Št. 007-469/2024

Ljubljana, dne 4. decembra 2024

EVA 2024-2330-0153

Vlada Republike Slovenije

dr. Robert Golob

predsednik

OBRAZLOŽITEV

I. UVOD

1. Pravna podlaga (besedilo, vsebina zakonske določbe, ki je podlaga za izdajo uredbe)

Uredba o dopolnitvah Uredbe o izvajanju intervencije izmenjava znanja in prenos informacij ter usposabljanje svetovalcev iz strateškega načrta skupne kmetijske politike 2023–2027 se izdaja na podlagi 10. in 11.a člena Zakona o kmetijstvu (Uradni list RS, št. 45/08, 57/12, 90/12 – ZdZPVHVVR, 26/14, 32/15, 27/17, 22/18, 86/21 – odl. US, 123/21, 44/22, 130/22 – ZPOmK-2, 18/23 in 78/23) in Strateškega načrta Skupne kmetijske politike za Slovenijo za obdobje 2023–2027, ki je bil potrjen z Izvedbenim sklepom Komisije št. C(2022) 7574 z dne 28. 10. 2022 o odobritvi strateškega načrta SKP za obdobje 2023–2027 za Slovenijo za podporo Unije, ki se financira iz Evropskega kmetijskega jamstvenega sklada in Evropskega kmetijskega sklada za razvoj podeželja. Intervenciji, ki ju ureja ta uredba, imata pravno podlago v 78. členu Uredbe 2021/2115/EU.

1. Rok za izdajo uredbe, določen z zakonom

Zakon roka za izdajo te uredbe ne predpisuje, vendar je pravočasno sprejetje te uredbe ključno za pripravo in objavo javnih razpisov na podlagi zakona, ki ureja kmetijstvo. Da bi zagotovili pravočasno objavo javnega razpisa v letu 2025, je pomembno, da se uredba, ki vključuje spremembe iz tretje spremembe Strateškega načrta 2023–2027, sprejme čim prej. Javni razpis je zaprtega tipa.

1. Splošna obrazložitev predloga uredbe, če je potrebna

V Uredbi o dopolnitvah Uredbe o izvajanju intervencije izmenjava znanja in prenos informacij ter usposabljanje svetovalcev iz strateškega načrta skupne kmetijske politike 2023–2027 se pri obeh podintervencijah dodaja nova tematika – psihosocialne vsebine, pri podintevenciji izmenjava znaj ter prenos informacij se dodaja nov upravičenec do subvencionirane storitve – lastnik ali uporabnik gozda, način povračila stroškov.

1. Predstavitev presoje posledic za posamezna področja, če te niso mogle biti celovito predstavljene v predlogu zakona

/

II. VSEBINSKA OBRAZLOŽITEV PREDLAGANIH REŠITEV

V 1. členu se pri podintervenciji izmenjava znanja in prenos informacij doda nova vsebina – psihosocialna podpora.

V 2. členu se pri usposabljanjih s področja gozdarstva doda nov upravičenec do subvencionirane storitve – fizična oseba, ki je lastnik ali uporabnik gozda.

V 3. členu se določi višina poenostavljene oblike stroška, ki velja za usposabljanja s področja psihosocialne podpore.

V 4. členu se doda, da mora vlagatelj ob zahtevku za izplačilo sredstev priložiti pooblastilo odgovorne osebe v primeru, ko se usposabljanj udeleži oseba v imenu pravne osebe.

V 5. členu se pri podintervenciji usposabljanje svetovalcev doda nova tematika – psihosocialna podpora.

V 6. členu se doda, da v primeru če je izvajalec usposabljanj po tej uredbi in hkrati izvaja javno službo v gozdarstvu, potem fizične osebe, zaposlene pri izvajalcu javne službe, ne morejo biti kvalificirani predavatelji v okviru podintervencije usposabljanje svetovalcev.

V 7. členu se v okviru podintervencije usposabljanje svetovalcev izvede usposabljanje s področja psihosocialnih vsebin, podpora pa se dodeli v obliki dejansko nastalih stroškov.

V 8. členu se določi, kaj so v primeru usposabljanj s področja psihosocialnih vsebin upravičeni stroški.

V 9. členu se določi začetek veljavnosti.